Document ID: 32010D0620

SKLEP SVETA
z dne 7. oktobra 2010
o podpisu Protokola k Evro-sredozemskemu pridružitvenemu sporazumu med Evropskimi skupnostmi in njihovimi državami članicami na eni strani ter Kraljevino Maroko na drugi strani o okvirnem sporazumu med Evropsko unijo in Kraljevino Maroko o splošnih načelih za sodelovanje Kraljevine Maroko v programih Unije
(2010/620/EU)
SVET EVROPSKE UNIJE JE -
ob upoštevanju Pogodbe o delovanju Evropske unije, zlasti člena 217 v povezavi s členom 218(5) in z drugim pododstavkom člena 218(8) Pogodbe,
ob upoštevanju predloga Evropske komisije,
ob upoštevanju naslednjega:
(1)
Svet je 18. junija 2007 pooblastil Komisijo za pogajanja o protokolu k Evro-sredozemskem pridružitvenem sporazumu med Evropskimi skupnostmi in njihovimi državami članicami na eni strani ter Kraljevino Maroko na drugi strani (1), o okvirnem sporazumu med Evropsko unijo in Kraljevino Maroko o splošnih načelih za sodelovanje Kraljevine Maroko v programih Unije (v nadaljnjem besedilu: Protokol) (2).
(2)
Pogajanja so se po mnenju Komisije zadovoljivo končala.
(3)
Evropska unija je zaradi začetka veljavnosti Lizbonske pogodbe 1. decembra 2009 nadomestila in nasledila Evropsko skupnost.
(4)
Protokol je treba v imenu Unije podpisati s pridržkom njegove poznejše sklenitve -
SPREJEL NASLEDNJI SKLEP:
Člen 1
Podpis Protokola k Evro-sredozemskemu pridružitvenemu sporazumu med Evropskimi skupnostmi in njihovimi državami članicami na eni strani ter Kraljevino Maroko na drugi strani o okvirnem sporazumu med Evropsko unijo in Kraljevino Maroko o splošnih načelih za sodelovanje Kraljevine Maroko v programih Unije (v nadaljnjem besedilu: Protokol) se odobri v imenu Unije, s pridržkom njegove sklenitve.
Člen 2
Predsednik Sveta je pooblaščen za imenovanje oseb(-e), pooblaščene(-ih) da v imenu Unije podpiše(-jo) Protokol s pridržkom njegove sklenitve.
Člen 3
Ta sklep začne veljati na dan njegovega sprejetja.
V Luxembourgu, 7. oktobra 2010

Labels: 18
15
5